Dyretolk

En dyretolk er en person som hevder å kunne kommunisere med dyr telepatisk.– Jeg kan snakke med dyr Moss Avis Mange dyretolker hevder også å kunne kommunisere med dyr over avstand, og noen også med døde dyr på samme måte som et såkalt medium hevder å kunne kommunisere med døde mennesker. Dyretolker kobles ofte inn i søk etter savnede dyr.Dyretolk: - Katten Kjell lever, men er sliten VG

Dyretolker skiller seg fra personer som f.eks. Monty Roberts som er eksperter på dyrs kroppsspråk og derved kan kommunisere med dyrene på en måte som kan etterprøves vitenskapelig.Monty Roberts begeistret publikum  Arctic Equestrian Games

Det finnes ikke vitenskapelig grunnlag for kommunikasjon med dyr slik dyretolker hevder å kunne praktisere, og dyretolker gjengir ofte beskrivelser fra dyr som ikke kan stemme, eksempelvis at dyr skal ha fortalt om farger som de ikke er i stand til å oppfatte med sine biologiske sanser.Dyretolker feiler spektakulært atter en gang Saksynt Kontrollerte tester har også gitt negativt resultat.Stollznow, K. (2003) The Ballad of Jed (and the Pet Psychic).Skeptical Inquirer. 19.1. Vitenskapelige studier av forsøk på parapsykologisk kommunikasjon viser heller ingen effekt.Moulton ST, Kosslyn, SM (2008) Using neuroimaging to resolve the psi debate. Journal of Cognitive Neuroscience. 20(1):182-192

I 2008 ønsket lingvistikkprofessor Karen Stollznow å teste en dyretolk. Siden hun selv ikke hadde noen kjæledyr lånte hun en katt av en bekjent, men dyretolken kunne verken gjengi noen opplysninger om katten korrekt eller avdekke at katten ikke tilhørte henne.

Det finnes forskjellige årsaker til at så mange tror at noen mennesker kan ha slike evner. En av metodene som dyretolker benytter seg av er Forer-effekten, altså å gjøre beskrivelsene så generelle at de vil stemme helt eller delvis i nesten enhver situasjon. En annen mekanisme er cold reading, altså at dyretolkene får dyrenes eiere til å gi fra seg opplysninger uten at de selv skjønner det og dermed fremkaller en opplevelse av det er blitt formidlet informasjon som dyretolken ikke kunne ha kjennskap til på forhånd. Dyrs manglende språk gjør det også vanskeligere å få verifisert eller avkreftet om gjengivelsene stemmer enn ved forsøk på telepatisk kommunikasjon med mennesker. I likhet med de fleste andre som påberoper seg overnaturlige evner vil mange dyretolker selv være overbeviste om at de faktisk kan kommunisere telepatisk med dyr.Hvem tror de er synske?  Forskning.no

 Referanser 

Kategori:Parapsykologi